ચલાલાની યુગ નિર્માણ ગાયત્રી પરિવાર ટ્રસ્‍ટ સંચાલિત ગાયત્રી સંસ્‍કાર વિદ્યાલયમાં આરોગ્‍ય તપાસ કાર્યક્રમ રાખવામાં આવ્‍યો હતો. આ કાર્યક્રમમાં જિલ્‍લા અંધત્‍વ નિવારણ સમિતિ, સિવિલ હોસ્‍પિટલ, અમરેલી દ્વારા શાળામાં અભ્‍યાસ કરતા 730 બાળકોને આંખની તપાસ કરવામાં આવી હતી. જેમાંથી 63 બાળકોને દ્રષ્‍ટિ ખામી હતી. તેમને ધારીના આંખના સર્જન ડો. વાઘેલા દ્વારા ચશ્‍માના નંબર કાઢી આપવામાં આવ્‍યા હતા. અને બધા બાળકોને વિનામૂલ્‍યે ચશ્‍મા પુરા પાડવામાં આવશે. શાળા વતી મહેશભાઈ મહેતા દ્વારા તમામ વ્‍યવસ્‍થા ગોઠવી આપવામાં આવી હતી.